A BIZOTTSÁG HATÁROZATA
(2009. november 13.)
a Pseudomonas solanacearum (Smith) Smith elterjedése elleni, Egyiptomra vonatkozó szükséghelyzeti intézkedések tagállamok által történő meghozatalának ideiglenes engedélyezéséről szóló 2004/4/EK határozat módosításáról
(az értesítés a C(2009) 8702. számú dokumentummal történt)
(2009/839/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 16. cikke (3) bekezdésére,
mivel:
(1)
A 2004/4/EK bizottsági határozat (2) értelmében az Egyiptomból származó Solanum tuberosum L. gumós növényeket elvben nem lehet a Közösségbe behozni. A korábbi években, többek között a 2008-2009-es importidőszakban azonban különleges feltételek mellett engedélyezték a „kártevőmentes területekről” származó ilyen gumók Közösségbe történő behozatalát.
(2)
A 2008-2009-es importidőszakban hat Pseudomonas solanacearum (Smith) Smith-es esetet észleltek, ezért 2009. augusztus 26-tól teljessé vált az egyiptomi burgonya Közösség felé irányuló exportjának tilalma.
(3)
Egyiptom jelentést nyújtott be az eseteket kiváltó okokról. A végső következtetés értelmében az esetek nagy részének kiváltó oka a Közösségbe való behozatalra szánt burgonya termelésére és exportjára vonatkozó növény-egészségügyi előírások betartásának elmulasztása. Az előírások betartásának elmulasztásában érintett burgonyatermesztő területek többé nem alkalmasak az Európai Unióba történő kivitelre. Egyiptom büntetéseket szabott ki az előírásai megsértéséért, és a következő három exportidőszak erejéig felfüggesztette az érintett vállalkozásokat.
(4)
Egyiptom kérésére, figyelembe véve az általa nyújtott tájékoztatást, a Bizottság megállapította, hogy bizonyos feltételek teljesülésével a Pseudomonas solanacearum (Smith) Smith terjedésének veszélye, mely az Egyiptom „kártevőmentes területeiről” származó Solanum tuberosum L. gumóinak Közösségbe történő behozatalával fennáll, kellőképpen csökkent.
(5)
Ezért az Egyiptom „kártevőmentes területeiről” származó Solanum tuberosum L. gumóinak Közösségbe történő behozatalát a 2009-2010-es importidőszakra engedélyezni kell.
(6)
A 2004/4/EK határozatot ezért ennek megfelelően módosítani kell.
(7)
Az e határozatban előírt intézkedések összhangban vannak a Növény-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2004/4/EK határozat a következőképpen módosul:
1.
A 2. cikk (1) bekezdésében a „2008-2009” helyébe „2009-2010” lép.
2.
A 4. cikkben a „2009. augusztus 31.” helyébe „2010. augusztus 31.” lép.
3.
A 7. cikkben a „2009. szeptember 30.” helyébe „2010. szeptember 30.” lép.
4.
A melléklet a következőképpen módosul:
a)
az 1. pont b. alpontjának iii. pontjában a „2008-2009” helyébe „2009-2010” lép;
b)
az 1. pont b. alpontja iii. pontjának második francia bekezdésében a „2009. január 1-je” helyébe „2010. január 1-je” lép;
c)
az 1. pont b. alpontjának xii. pontjában a „2009. január 1-je” helyébe „2010. január 1-je” lép.
2. cikk
Ennek a határozatnak a tagállamok a címzettjei.
Kelt Brüsszelben, 2009. november 13-án.